jkorsvik/nowiki_second_scrape_merged huggingface dataset:
Isabelle Boffey

Isabelle Boffey (født 13. april 2000) er en britisk (engelsk) friidrettsutøver som representerer klubben Enfield & Haringey. Hun konkurrerer i mellomdistanseløp. 
Hun fikk gull på 800 meter under U23-EM i friidrett 2021, U20-EM i friidrett 2019 og Ungdoms-EM i friidrett 2016. 


== Idrettskarriere ==


=== 2016 ===
Boffey ble sør-engelsk U17-mester på 400 meter innendørs i 2016, og hun ble engelsk U17-mester på 800 meter innendørs. Utendørs ble hun sør-engelsk U20-mester på 800 meter, og hun ble engelsk U20-mester på 800 meter. I juli deltok hun i Ungdoms-EM i friidrett 2016 (U18) i Georgia, og vant der 800 meter. Hun kom på andreplass på 800 meter under det engelske U17-mesterskapet i friidrett 2016, bak Katy-Ann McDonald, med ny personlig rekord på 2:05,68.


=== 2017 ===
Hun ble sør-engelsk U20-mester på 800 meter innendørs i 2017, og hun vant 800 meter under det engelske U20-mesterskapet innendørs. Hun vant også 800 meter under det engelske U20-mesterskapet utendørs, og hun deltok i Samveldelekene for ungdom 2017, der hun kom på fjerdeplass på 800 meter.


=== 2018 ===
Boffey fikk bronse på 400 meter under det sør-engelske mesterskapet i friidrett, med ny personlig rekord på 55,58 sekunder. Hun ble slått ut i forsøksheatet på 800 meter under Britisk mesterskap i friidrett innendørs 2018, og under det engelske U20-mesterskapet innendørs vant hun 800 meter. Utendørs fikk hun sølv på 800 meter under det engelske U20-mesterskapet i friidrett, bak Keely Hodgkinson. Hun deltok i Britisk mesterskap i friidrett 2018, og ble der slått ut i forsøksheatet på 800 meter. Hun ble tatt ut til å delta i U20-VM i friidrett 2018, og ble der slått ut i semifinalen på 800 meter.


=== 2019 ===
I januar vant hun 800 meter under det sør-engelske mesterskapet i friidrett, og under Britisk mesterskap i friidrett innendørs 2019 kom hun på fjerdeplass på 800 meter. Hun vant 800 meter under det britiske studentmesterskapet i friidrett innendørs (BUCS Indoor Championships) i februar, og utendørs (BUCS Championships) i mai. Hun vant også 800 meter under det engelske U20-mesterskapet i friidrett. I juli vant hun 800 meter under U20-EM i friidrett 2019, med ny personlig rekord på 2:02,92, og hun også fikk gull på 4 x 400 meter stafett. Under Britisk mesterskap i friidrett 2019 kom hun på fjerdeplass på 800 meter.


=== 2020 ===
Boffey ble U23-utøver i 2020. Hun vant 400 meter under det britiske studentmesterskapet i friidrett innendørs, og hun deltok i Britisk mesterskap i friidrett 2020, der hun fikk sølv på 800 meter, bak Keely Hodgkinson.


=== 2021 ===
Hun deltok i New Balance Indoor Grand Prix i februar, og kom der på tredjeplass på 800 meter. Hun deltok i EM i friidrett innendørs 2021, og kom der på sjetteplass på 800 meter. Hun satte personlig rekord på 800 meter under et stevne i Marseille i juni, med 2:01,24, og hun kom på sjuendeplass på 800 meter under Britisk mesterskap i friidrett 2021.Den 10. juli vant hun 800 meter under U23-EM i friidrett 2021, foran Eloisa Coiro og Wilma Nielsen.


== Referanser ==


== Eksterne lenker ==
(en) Isabelle Boffey – World Athletics
Wilhelm Lassen

Wilhelm Theodor Alexander Lassen (1815–1907) var en norsk embetsmann og genealog. Henning Sollied omtalter Lassen som «den første egentlige faggenealog her i landet».


== Liv ==
Han var sønn av prost Albert Lassen og Dorothea Andrea Lange, søster av prost Alexander Lange.
Som barn vokste han opp på prestegården i Gran og ble undervist av sin far og farfaren Wilhelm Cornisch Lassen. Senere fikk han undervisining av sin fetter, historikeren Christian Lange, som dimitterte ham til universitetet 15 år gammel i 1831. Han tok juridisk embetseksamen i 1837 og ble året etter ansatt ved postkontoret i Revisjonsdepartementet som kopist. Her ble han i 1850 fullmektig, i 1856 byråsjef og beholdt denne stillingen til han gikk av med pensjon i 1881. Fra 1852 lå kontoret under Indredepartementet, fra 1858 under Generalpostdireksjonen og fra 1860 under Marine- og postdepartementet.


== Virke ==
Alt fra ungdommen var Lassen interessert i slektsforskning. Han gjorde arkivstudier i Riksarkivet og universitetetsbiblioteket, og når han var på reiser tok han avskrifter fra kirkebøkene på prestegårdene. Etter hans død ble de håndskrevne samlingene hans testamentarisk overført til Riksarkivet, som i dag har gjort dem tilgjengelig på internett gjennom Digitalarkivet. Lassen rakk ikke å bearbeide materialene til et verk som kunne utgis i trykken. 1868–69 utga han første bind av et planlagt større verk under tittelen Norske Stamtavler, finansiert av kong Karl XV. Men dette verket ble aldri fortsatt. I 1901 fikk han ved private midler utgitt en bok om Biskop i Lund Dr. Mats Jenssøn Medelfars agnatiske Descendenter af Navnene Wibe og Lund.


== Utmerkelser ==
Lassen fikk Dannebrogsordenen  og var ridder av St. Olavs orden på grunn av sitt genealogiske forskningsarbeid.


== Referanser ==


== Litteratur ==
Einar Jansen: «Lassen, Wilhelm Theodor Alexander», i Norsk biografisk leksikon. Oslo: Aschehoug. 1938. s. 225.
Nationaldivisioun 2021–2022

Nationaldivisioun 2021–2022, var den 108 sesongen av den luxemburgske topp divisjonen. Sesongen begynte 8. august 2021 og avsluttet 22. mai 2022. Regjerende mestere Fola Esch klarte ikke å forsvare tittelen og F91 Dudelange vant sitt 16 seriemesterskap.


== Klubbinfo ==


== Tabell ==


== Resultattabell ==


== Nedrykks kvalifisering ==
Hostert vant kampen på straffer å beholdt plassen.

Wiltz 71 vant kampen på straffer å beholdt plassen.


== Referanser ==
Prva Liga 2021–2022

Prva Liga 2021–2022, var den 30 sesongen av den nord makedonske topp divisjonen. Sesongen begynte 8. august 2021 og avsluttet 15. mai 2022. Regjerende mestere Shkëndija klarte ikke å forsvare tittelen, og Shkupi vant sitt første seriemesterskap.


== Klubbinfo ==


== Tabell ==


== Resultattabell ==
Hvert lag vil spille tre ganger mot hverandre i totalt 33 kamper. De første 22 kampdagene vil bestå av hjemme og borte kamper. Ligatabellen etter 22 kamper vil da bli brukt til å bestemme kampene for de siste 11 kampdagene.


== Nedrykks kvalifisering ==

Tikvesh beholdt plassen.

Skopje beholdt plassen.


== Referanser ==
Cité du train

Cité du train, i Mulhouse, er det største jernbanemuseet i Europa.
Det er etterfølgeren til musée français du chemin de fer (nasjonalmuseet for franske jernbaner), organisasjonen som er ansvarlig for bevaring av SNCFs viktigste historiske jernbaneutstyr.
Museet åpnet i 1971. 


== Referanser ==


== Eksterne lenker ==
Offisielt nettsted 
(en) Cité du train – kategori av bilder, video eller lyd på Commons
Senjutsu

Senjutsu (japansk: 戦術, løst oversatt «taktikk og strategi») er det britiske heavy metal-bandet Iron Maidens 17. studioalbum som ble gitt ut 3. september 2021.Albumets første singel, «The Writing on the Wall», kom 15. juli 2021 og fikk positiv omtale i Dagbladet og VG. Albumets andre singel, «Stratego», ble gitt ut litt over én måned senere.


== Sporliste ==


== Personell ==


== Referanser ==


== Eksterne lenker ==
(en) Senjutsu på Discogs 
(en) Senjutsu på MusicBrainz 
(en) Senjutsu på Encyclopaedia Metallum 
(en) Senjutsu på AllMusic 
«The Writing on the Wall» på YouTube
«Stratego» på YouTube
Danielsbakerveita

Danielsbakerveita er en 140 meter lang veit i Midtbyen i Trondheim som går fra Olav Tryggvasons gate 10/12 og nordover til Fjordgata 13/15. Veita er en av byens lengste og var enda lenger før 1996, da den sørligste delen av veita mellom Olav Tryggvasons gate og Cicignons plass offisielt fikk navnet Kattveita. 


== Historie ==
Veita har en lang historie tilbake til 1200-tallet, og var i likhet med Langstretet/Bredegade, Krambugata og Adelsgate en av de viktigste gatene i retning nord/sør i den nedre del av byen før bybrannen i 1681. Til tross for den nye reguleringen som ble gjennomført i byen etter bybrannen i 1681 beholdt Danielsbakerveita i likhet med Krambugata sin tidligere fulle lengde. 
Danielsbakerveita har hatt flere navn tidligere. Findvedgårdsveita og Findvegårdsstretet ble brukt som navn etter Findvegården som lå nord i veita på 1500- og 1600-tallet. Utover 1700-tallet gikk veita under navnet Donsveita, som sannsynligvis stammer fra rådmann og stadsfysikus Paul Dons (1689–1748). Den sørligste delen av veita var kjent under navnet Kattveita, og denne delen fikk dette som offisielt navn i 1996. 
Veitas nåværende navn dukket for første gang opp i Adresseavisen i 1768 og stammer fra Daniel Hansen Buckhof. Han var en vandrende bakersvenn opprinnelig fra Bergen som ankom byen i 1680-årene og giftet seg med bakerdatteren Adelus Green. Hansen Buckhof overtok etterhvert svigerfars bakeri som med tiden ble et av byens største. Dette bakeriet lå på hjørnet av Strandgaten (Olav Tryggvasons gate) og Danielsbakerveita, på samme sted som Wilh. Hoffs bakeri lå i perioden 1885–1978.


== Bildegalleri ==

		
		
		
		


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 133. ISBN 978-82-573-1762-1. 
Christiansen, Per (2004). I Veita. Trondheim: Tapir Akademiske Forlag. s. 89. ISBN 82-519-1966-5. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.
Runar Framnes

Runar Framnes (født 1948 på Sætre i Asker i daværende Hurum kommune) er en norsk tidligere friidrettsutøver med blant annet sølv i junior-NM på spesialdistansen 400 meter hekk. Han akslet også landslagstrøya i juniorlandskamp mot Sverige og Finland i 1968. Han representerte Sætre IF Graabein i sine yngre år, men valgte senere å melde seg inn i Asker Skiklubb som også omfatter friidrett. I sin tid i Sætre IF Graabein (på den tiden Graabein), på slutten av 60-tallet og et stykke ut på 70-tallet, var Framnes en del av Graabeins stafettlag, som på denne tiden var et fremtredende lag i Norge på gatestafetter. Med blant annet seire over meriterte klubber som IL BUL og Tjalve.


== Personlige rekorder ==


== Yrke ==
Runar Framnes er tidligere studierektor ved Handelshøyskolen BI og har tittel professor i internasjonal markedsføring. På Handelshøyskolen BI han også var faglig leder/Associate Dean for bachelorstudiet i internasjonal markedsføring. Framnes har sterk næringslivstilknytning gjennom mangeårig praksis som styreleder, styremedlem og konsulent for en rekke norske og utenlandske bedrifter. 


== Litteratur ==
Framnes har skrevet både egne lærebøker innenfor markedsføring, men også vært medforfatter i samme sjanger. 


== Roller ==
Framnes er i dag styreleder i selskapet Dorian DA


== Hobbyer ==
Framnes har sitt virke også som reiseleder med Cognac-turer til Frankrike for elever ved Krigsskolen.


== Referanser ==
Morten Uggerud

Morten Uggerud født 3. april 1959 i Tofte i Hurum (Asker) er en norsk tidligere friidrettsutøver. Han har løpt for klubber som Sætre IF Graabein, Urædd og IL BUL. Han har vært med å vinne Holmenkollstafetten for IL BUL tre ganger, 1984, 1985 og 1986. Han har vært i flere NM-finaler på 800 meter. I NM 1980, på Aspmyra Stadion i Bodø var han kun 1/10 fra bronsemedaljen. I 1984 var han hare på Bislett Games på spesialdistansen 800 meter. Han har også vært med på å vinne premien for beste 10-mannslag for Sætre IF Graabein i Drøbak minimaraton.


== Personlige rekorder ==


== Yrke og hobbyer ==
Morten Uggerud er i dag selvstendig næringsdrivende og bosatt på Sætre i Hurum, han har lang erfaring fra Offshore-bransjen. På begynnelsen av 1980-tallet fungerte han som småbåtlos i Drøbaksundet (kun på hobbybasis). Hvor han blant annet loset småbåter fra Drøbak til Hurumhalvøya etter mørkets frembrudd - fortrinnsvis i helgene.
Håkon Halvorsen

Håkon Halvorsen født 20. januar 1964 er en tidligere norsk friidrettsutøver. Han har representert klubber som Sætre IF Graabein og Sportsklubben Vidar. Håkon Halvorsen er en eldre bror av den noe mer meriterte, John Halvorsen. Han var en habil mellom- og langdistanseløper med flere deltagelser i junior og senior NM i friidrett på 1980-tallet, med sølv i junior-NM som beste resultat. Halvorsen vant Nordiske Ungdomsleker i 1985 (2000m hinder). I likhet med sin bror bodde han mange år i Canada, der de begge tilhørte et meget godt løpsmiljø. Han er to ganger canadisk mester i terrengløp for lag. I tillegg har Halvorsen to juniorlandskamper for Norge. I motsetning til John valgte Håkon å flytte tilbake til Norge, hvor han nå bor på Åros.


== Personlige rekorder ==


== Yrke og verv ==
Halvorsen har i sitt yrkesliv primært jobbet innenfor finanssektoren og innen kraftforsyning. Han er i dag styreleder i Dathin Invest AS og sitter som medlem av styret i Åros Sokn.


== Referanser ==
Tommy Grønsaas

Tommy Grønsaas (født 14. juni 1958 på Sætre, død 4. desember 1989 samme sted). En tidligere norsk diskoskaster. Han hadde flere gode plasseringer i NM i 1980-årene. Han fikk med seg to seniorlandskamper, mot henholdsvis Sverige og Frankrike. I tillegg fikk han med seg NM-gull i høyde uten tilløp i 1981, med resultatet 1,70 meter - som også var fylkesrekord for Buskerud. Grønsaas har også en sølv- og bronsemedalje fra samme øvelse. Han representerte IF Graabein i hele sin aktive karriere.


== Personlige rekorder ==


== Yrke og hobby ==
Grønsaas var utdannet ingeniør - han var også utdannet forstmann, og jobbet det meste av sin yrkeskarrerie i skogen. Han var opptatt av musikk og idrett.


== Referanser ==
Nødhammer

En nødhammer er et håndverktøy laget for å knuse gjennom vinduer laget av herdet glass for å hjelpe med evakuering i en nødsituasjon. Nødhammere er vanlige å finne i kjøretøy, samt i noen bygninger. De er ofte bygd opp med en metallspiss på tuppen av hammerhodet. Mange nødhammere har i tillegg en skarp skjermet kniv for å kunne kutte opp setebelter. Det er mange eksempler på nødhammere innebygd i andre verktøy, som for eksempel lommelykter eller multiverktøy.Nødhammere kan være nyttige for evakuering dersom det er vanskelig å komme seg ut gjennom dører og vinduer på vanlige måter, som for eksempel etter en kollisjon, ved brann, eller dersom kjøretøyet faller i vann og synker.
Det har vært tilfeller hvor nødhammere har blitt brukt til å bryte seg inn i biler fra utsiden.


== Referanser ==
Surnadal Billag (kunstsenter)

Surnadal Billag A/S er et kunstsenter på Surnadalsøra. Senteret holder til i det tidligere rutebilselskapet Surnadal Billags garasje- og verkstedbygning, og eierne av kunstsenteret valgte å beholde rutebilselskapets navn. Eierne, Jon Arne Mogstad og Martinus Grimsmo, kjøpte bygningen for et symbolsk beløp høsten 2015, og med støtte fra Norsk kulturråd og kulturminnefondet, fylkeskommunen og kommunen, Innovasjon Norge og lokalt næringsliv er den gamle garasjebygningen transformert til et internasjonalt kunstsenter. Senteret ble offisielt åpnet under den 21. Vårsøghelga våren 2016.Surnadal Billag inneholder atelier, verksted og store utstillingsarealer. Det har pr. 2021 huset et tyvetalls kunstnere fra hele verden og vært scene for workshops, utstillinger og konserter.


== Bygningen ==

Da Kulturminnefondet i 2017 bevilget 1 mill. kroner til rehabilitering av byggets fasader og restaurering av vinduer, var deres vurdering at «betongbygget kunne få et nytt liv og kulturaktiviteten vil være til glede for Surnadalsøras beboere og allmennheten for øvrig. Tettstedet Surnadalsøra kan revitaliseres med slike gode prosjekter som lar seg gjennomføre.»Fra Kulturminnefondets nettsted: «Bygningsmiljøet på Surnadalsøra er regulert til bevaring, deles ofte inn i tre soner, med bebyggelse fra 1850-1900, fra 1900 til 1938 da brannen herjet i Øra, og den gjenoppbyggede delen i utpreget, men enkel funksjonalisme fra 1938. Surnadal billags garasje- og verkstedsbygg tilhører denne sistnevnte gruppen. Verkstedshallen i 2. etasje har sjenerøs takhøyde og gode lysforhold som gjør lokalene velegnet til denne nye bruken. Prosjektet er samfunnsnyttig og innebærer verdiskaping på flere felt.»


== Billag festival ==
I 2020 fikk Surnadal Billag kr. 200 000 i støtte fra Norsk kulturråd for å arrangere en kunst- og kulturfestival. Initiativtager til festivalen var kunstneren Fabia Bürger. Festivalen, som har fått navnet Billag festival, måtte utsettes et år på grunn av koronaviruspandemien. Den ble arrangert fra april til oktober i 2021 med Jeremy Welsh som kurator.


== Referanser ==


== Eksterne lenker ==
«SURNADAL BILLAG A/S». SURNADAL BILLAG A/S (engelsk). Besøkt 21. juli 2021.
Varøya (Nærøysund)

Varøya er ei bygd i Nærøysund kommune i Trøndelag. Bygda ligger sør i kommunen og grenser til Fikkan i vest, til Arnøy i sør og til Lauga i øst. Varøya ligger 12 km sørøst for Rørvik.
Fv769 går gjennom bygda. Fra Varøya er det 5 km nordover Fv769 til Sørli vegdele der FV769 møter Fv770. Fra Sørli vegdele er det 7 km vestover til Rørvik, og 13 km østover til Kolvereid. 1,5 km vest for Sørli vegdele på Fv 770 ligger Ottersøy vegdele der Ottersøyvegen går 1,5 km nordover til Ottersøya.
Fra Varøya fortsetter Fv 769 østover til Hofles (15 km) og fergeforbindelsen Hofles-Geisnes-Lund. Fra Lund fortsetter Fv 769 til Namsos (53 km). Fra Hofles er det også fergeforbindelse til Geisnes, der Fv776 starter og går til Salsbruket (15 km).

Varøya var administrasjonssenter i gamle Nærøy kommune  fra 1869 til 1964. Skolen lå i nabobygda Fikkan, som ligger bare 2 km vest for Varøya. Etter kommunesammenslåinga i 1964 (Kolvereid, Gravvik og Foldereid ble slått sammen med Nærøy), ble administrasjonssentret i Nærøy kommune flytta til Kolvereid.  Mye av infrastrukturen på Varøya fra 1964 er borte, som kommuneadministrasjon, butikk, aldersheim, sparebank og poståpneri (Varøya hadde postnummer 7954 Indre Nærøy), men bygda er fortsatt populær å bosette seg i. 
Varøya ligger i et flott område med nær tilgang til sjøen. På Varøya ligger Varøya Båthavn med 50 meter ny kai. Her er det 31 båtplasser samt to gjesteplasser som kan ta ganske store båter.
Varøya Velforening er en aktiv forening i bygda. På Varøya ligger Varøystua. Varøystua er et grendahus, som drives av Varøy Velforening og Varøya Båthavn, og driver med utleie og med arrangement for folk i alle aldre. .
Nærøy IL ble stiftet på Varøya i 1940, og driver med fotball, allidrett og frisbeegolf. På Varøya ligger Varøya Stadion og et av distriktets flotteste idrettsanlegg med flere fotballbaner som brukes av spillere i alle aldre gjennom sesongen. Olsok Cup og Varøya Cup, en fotballturnering for aldersbestemte klasser, er årlige begivenheter i distriktet. Her ligger også en frisbeegolfbane.
På Varøya ligger Varøy Gård som driver med catering og netthandel. Mellom Varøya og Fikkan ligger Folkestad Overnatting, Varøya, som er et leilighetshotell.
Amcar Ytre Namdal har sitt klubbhus på Varøya.
Varøy er en grunnkrets i kommunen, og har 140 innbyggere pr. 1. januar 2021Jordbruk og fiske er de viktigste næringsveiene i Varøy. Like nord for Fikkan og Varøya i Varøy grunnkrets ligger jordbruksgrenda Bjørndalen.


== Referanser ==
Mikael Dyrestam

Mikael Bertil Dyrestam (født 10. desember 1991) er en svensk–guineansk fotballspiller som spiller for den saudiarabiske klubben Al-Adalah FC.


== Referanser ==


== Eksterne lenker ==
(en) Mikael Dyrestam – UEFA 
(en) Mikael Dyrestam – Transfermarkt 
(en) Mikael Dyrestam – national-football-teams.com 
(en) Mikael Dyrestam – WorldFootball.net 
(en) Mikael Dyrestam – FootballDatabase.eu 
(en) Mikael Dyrestam – Soccerway 
(en) Mikael Dyrestam – EU-Football.info 
(en) Mikael Dyrestam – PlaymakerStats.com 
(no) Mikael Dyrestam – Norges Fotballforbund
NIFL Premiership 2021–2022

NIFL Premiership 2021–2022, var den 14. sesongen av Nord-Irlands høyeste nasjonale fotballiga i dette formatet siden oppstarten i 2008, og den 121. sesongen av irsk ligafotball sammenlagt, og den niende sesongen av ligaen der den opererer som en del av Northern Ireland Football League. 
Regjerende mestere Linfield forsvarte tittelen og vant sitt 56 seriemesterskap.
.


== Klubbinfo ==


== Tabell ==


== Resultattabell ==


=== Kamp 1–22 ===


=== Kamp 23–33 ===


=== Kamp 34–38 ===
Kampene 34–38 vil hvert lag på samme halvdel av tabellen spille mot hverandre en gang. Siden dette er den fjerde gangen lagene spiller mot hverandre denne sesongen, vil hjemmelaget bli valgt sånn at alle har møtt hverandre to ganger hjemme og borte.


== UEFA Europa Conference League playoff ==
Vinneren får plass i kvalifiseringen til UEFA Europa Conference League 2022–2023.


=== Semifinaler ===


=== Finale ===


== Nedrykks kvalifisering ==
Portadown vant 4–2 sammenlagt og beholdt plassen i NIFL Premiership.


== Referanser ==
Lavranskirken

Lavranskirken var en av middelalderkirkene i Tønsberg. Den sto der Tønsberg domkirke står i dag. Kirken ble trolig bygd tidlig på 1100-tallet og ble revet i 1810-11 på grunn av branner og dårlig vedlikehold. På grunnlag av tilgjengelige kilder kan man danne seg et bilde av hvordan kirken har sett ut. Det en har å bygge på er bl.a. en skisse av grunnplanen, laget ca. år 1800 og en akvarell som er laget sent på 1700-tallet. Det eksisterer også to kapiteler fra kirken, bevart på Slottsfjellmuseet, og disse er etter alt å dømme hugget tidlig på 1100-tallet.Middelalderarkeolog Jan Brendalsmo har laget et forslag til en rekonstruksjon som bl.a. bygger på kirker som har likhet med grunnplanskissen som er bevart. Lavranskirken var en påkostet kirke, og trolig noe mer enn en vanlig sognekirke. Kirken skulle overstråle andre kirker i sin samtid. Kirker som likner er bl.a. Mariakirken i Bergen, Gamle Aker kirke i Oslo, domkirkeruinen på Hamar og søsterkirkene på Gran.
Brendalsmo antar at kirken ble bygd for å være domkirke for Østlandet. Men før den ble ferdig var det bestemt at domkirken for denne landsdelen skulle ligge i Oslo.  
Han mener at hvilken helgen en kirke er viet til kan fortelle noe om byggherren. At kirken var viet til St. Laurentius tyder på at kongen var byggherre. Han støtter seg bl.a. på Tønsbergs byhistoriker, Oscar Albert Johnsen, som har påpekt at når biskopen på Østlandet ca. 1100 omtales som "vikverjabiskup" tyder det på at biskopen holdt til i Viken, den ytre brede delen av Oslofjorden. Johnsen konkluderte med at biskopen holdt til i Tunsberg, og at han holdt til på Teie hovedgård, som jo seinere tilhørte biskopen i Oslo.


== Referanser ==
Takvask

Takvask er en mekanisk og/eller en kjemisk prosedyre for å fjerne alge, sopp, lav, mose og annen utvekst og forurensning fra takflaten.Mose og levende organismer trekker til seg vann og fuktighet, slik at manglende vedlikehold kan føre til kostnadskrevende konsekvenser for takkonstruksjonen og potensielt forårsake råteskader. Når moserøtter, lav og alger har fått et festepunkt på underlaget, kan det være vanskelig å fjerne dem.


== Referanser ==


== Eksterne lenker ==
(en) Roof cleaning – kategori av bilder, video eller lyd på Commons